26.4.2023 г.
BG
Официален вестник на Европейския съюз
L 111/3
(7)
За да се изпълнят ангажиментите, определени в Регламент (ЕС) 2021/1119, и да се осъществи приносът на Съюза съгласно Парижкото споразумение, регулаторната рамка на Съюза за постигане на целта за намаляване на емисиите на парникови газове до 2030 г. следва да бъде адаптирана.
(8)
С Регламент (ЕС) 2018/842 се установяват задължения за държавите членки по отношение на техния минимален принос за периода 2021—2030 г. за изпълнение на настоящата цел на Съюза за намаляване на емисиите на парникови газове с 30 % под нивата от 2005 г. през 2030 г. в секторите, обхванати от член 2 от посочения регламент.
В него се определят и правилата относно определянето на годишно разпределените количества емисии и за оценка на напредъка на държавите членки в осъществяването на техния минимален принос.
(9)
Въпреки че търговията с емисии ще се прилага и за емисиите на парникови газове от морския транспорт, както и от сградите, автомобилния транспорт и допълнителни сектори, обхватът на Регламент (ЕС) 2018/842 следва да бъде запазен.
Поради това Регламент (ЕС) 2018/842 следва да продължи да се прилага за емисиите на парникови газове от местното плаване, но не и за тези от международното корабоплаване.
Включването в приложение I към Директива 2003/87/ЕО на инсталациите за изгаряне на общински отпадъци за целите на членове 14 и 15 от същата директива също не следва да промени обхвата на Регламент (ЕС) 2018/842.
Емисиите на парникови газове на дадена държава членка, попадащи в обхвата на Регламент (ЕС) 2018/842, които трябва да се вземат предвид при проверките за съответствие, ще продължат да се определят след приключване на прегледите на инвентаризациите в съответствие с Регламент (ЕС) 2018/1999 на Европейския парламент и на Съвета (10).
(10)
В съответствие с насоките на МКИК от 2006 г. за националните инвентаризации на парниковите газове, емисиите на CO2 от биомаса за производство на енергия се отчитат в инвентаризационните категории на земеползването, промените в земеползването и горското стопанство съгласно Регламент (ЕС) 2018/841.
За да се избегне двойното отчитане, емисиите на парникови газове от биогорива, течни горива от биомаса и газообразни и твърди горива от биомаса са с нулева ставка за целите на определянето на емисиите на парникови газове съгласно Регламент (ЕС) 2018/842.
За да се вземат предвид последиците от непреките промени в земеползването и да се насърчи устойчивостта на тези горива, е важно всички държави членки изцяло да приведат в действие Директива (ЕС) 2018/2001 на Европейския парламент и на Съвета (11), включително нейните критерии за устойчивост и за намаляване на емисиите на парникови газове за такива горива.
(11)
В някои сектори емисиите на парникови газове или са се увеличили, или са останали стабилни.
В съобщението си от 17 септември 2020 г. относно „Засилване на европейската амбиция в областта на климата за 2030 г.
Инвестиция в неутрално по отношение на климата бъдеще в полза на нашите граждани“ Комисията посочи, че определената по-висока обща цел за намаляване на емисиите на парникови газове до 2030 г. може да бъде постигната само с приноса на всички сектори.
(12)
В заключенията си от 11 декември 2020 г.
Европейският съвет заяви, че новата цел за намаляване на емисиите на парникови газове до 2030 г. ще бъде постигната колективно от Съюза по възможно най-ефективния от гледна точка на разходите начин, че всички държави членки ще участват в това усилие, като се вземат предвид съображенията за справедливост и солидарност, без да се пренебрегва никой, и че новата цел за 2030 г. трябва да бъде постигната така, че да бъде запазена конкурентоспособността на Съюза и да бъдат отчетени различните изходни позиции на държавите членки и специфичните национални условия и потенциал за намаляване на емисиите на парникови газове, включително тези на островните държави членки и островите, както и положените усилия.
(13)
За да бъде постигната новата цел на Съюза за намаляване на нетните емисии на парникови газове до 2030 г. с наймалко 55 % спрямо нивата от 1990 г., обхванатите от Регламент (ЕС) 2018/842 сектори, ще трябва да намаляват постепенно своите емисии на парникови газове, така че през 2030 г. тези емисии да бъдат на равнище от - 40 % спрямо нивата от 2005 г. Регламент (ЕС) 2018/842 също така допринася за постигането на целите на Парижкото споразумение, както и на целта на Съюза за неутралност по отношение на климата най-късно до 2050 г. съгласно Регламент (ЕС) 2021/1119, за чието постигане е необходим стремеж към сходство в усилията на всички държави членки през това време, като същевременно се вземат предвид специфичните национални условия.
(10) Регламент (ЕС) 2018/1999 на Европейския парламент и на Съвета от 11 декември 2018 г. относно управлението на Енергийния съюз и на действията в областта на климата, за изменение на регламенти (ЕО) No 663/2009 и (ЕО) No 715/2009 на Европейския парламент и на Съвета, директиви 94/22/ЕО, 98/70/ЕО, 2009/31/ЕО, 2009/73/ЕО, 2010/31/ЕС, 2012/27/ЕС и 2013/30/ЕС на Европейския парламент и на Съвета, директиви 2009/119/ЕО и (ЕС) 2015/652 на Съвета и за отмяна на Регламент (ЕС) No 525/2013 на Европейския парламент и на Съвета (ОВ L 328, 21.12.2018 г., стр. 1).
(11) Директива (ЕС) 2018/2001 на Европейския парламент и на Съвета от 11 декември 2018 г. за насърчаване използването на енергия от възобновяеми източници (ОВ L 328, 21.12.2018 г., стр. 82).